Okresná prokuratúra Bratislava II 
Kvetná 13, 820 05 Bratislava 25 	

Sp. zn. : XXXXX	Bratislava II, 4.8.2014
EEČ : 2-9-230-2014

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 20.09.2013 v čase od 11.59 hodiny do 12.06 hodiny na Galvaniho ulici v Bratislave na parkovisku OD Lidl odcudzila presne nezisteným spôsobom bez použitia násilia z čiernej koženej peňaženky, ktorá sa nachádzala v pánskej čiernej látkovej príručnej taške, ktorú mal poškodený neustále pri sebe, finančnú hotovosť vo výške 450,- €, čím podľa vyjadrenia poškodeného XXXXX, nar. XXXXX, trvale bytom XXXXX - XXXXX bola spôsobená škoda vo výške 450,- €

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník PZ  Okresného riaditeľstva Policajného zboru v Bratislave II, Odboru poriadkovej polície, Obvodného oddelenia PZ XXXXX uznesením pod číslom konania ČVS:XXXXX zo dňa 20.09.2013 podľa § 199 odsek 1 Trestného poriadku začal trestné stíhanie pre úmyselný prečin krádeže podľa § 212 ods. 2 písm. c) Trestného zákona a následne uznesením dňa 13.03.2014 postupom podľa § 206 odsek 1 Trestného poriadku vzniesol obvinenie  XXXXX pre úmyselný prečin krádeže podľa § 212 ods. 2 písm. c) Trestného zákona, na tom skutkovom základe, ako je uvedené vo výrokovej časti tohto uznesenia.

V priebehu skráteného vyšetrovania bolo zistené, že obvinená XXXXX zomrela. Táto skutočnosť je preukázaná úmrtným listom zadováženým do vyšetrovacieho spisu z knihy úmrtí matričného úradu XXXXX - Ružinov por. č. XXXXX, strana XXXXX, ročník XXXXX, zväzok XXXXX s  vyznačeným dátumom úmrtia menovanej obvinenej dňa 07.06.2014. 

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

            S poukazom na vyššie uvedené skutočnosti spočívajúce v úmrtí obvinenej XXXXX, narodenej XXXXX v Bratislave, je zrejmé, že jej ďalšie trestné stíhanie ako obvinenej sa s poukazom na vyššie citované ustanovenia stalo neprípustným, na základe čoho som rozhodla tak, ako je uvedené vo výrokovej časti tohto uznesenia.      

Poučenie:
Proti tomuto rozhodnutiu   j e   prípustná sťažnosť, ktorú možno podať do 3 (troch) dní odo dňa jeho doručenia na tunajšiu prokuratúru. Sťažnosť   
m á   odkladný účinok.

JUDr. Barbora Bogdaliková
prokurátorka